เทศบัญญัติเทศบาลตำบลท่าข้าวเปลือกเทศบัญญัติเทศบาลตำบลท่าข้าวเปลือกเรื่องการกำหนดอัตราค่าตอบแทน ในการอนุญาตตามมาตรา ๙แห่งประมวลกฎหมายที่ดินพ.ศ. ๒๕๕๓[๑] อาศัยอำนาจตามความในมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ ประกอบมาตรา ๙/๑แห่งประมวลกฎหมายที่ดิน ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลกฎหมายที่ดิน(ฉบับที่ ๑๑) พ.ศ. ๒๕๕๑ โดยได้รับความเห็นชอบจากสภาเทศบาลตำบลท่าข้าวเปลือกและผู้ว่าราชการจังหวัดเชียงราย จึงตราเทศบัญญัติเทศบาลตำบลท่าข้าวเปลือกไว้ดังนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลท่าข้าวเปลือก เรื่องการกำหนดอัตราค่าตอบแทนในการอนุญาตตามมาตรา ๙ แห่งประมวลกฎหมายที่ดิน พ.ศ. ๒๕๕๓ข้อ ๒ เทศบัญญัตินี้ ให้ใช้บังคับเมื่อพ้นกำหนดเจ็ดวันนับแต่วันที่ได้ประกาศโดยเปิดเผยณ สำนักงานเทศบาลตำบลท่าข้าวเปลือกเป็นต้นไปข้อ ๓ บรรดาเทศบัญญัติข้อบังคับ ระเบียบ ประกาศ หรือคำสั่งอื่นใดในส่วนที่ตราไว้แล้วในเทศบัญญัตินี้หรือซึ่งขัดแย้งกับเทศบัญญัตินี้ ให้ใช้เทศบัญญัตินี้แทนข้อ ๔ ในเทศบัญญัตินี้ที่ดิน หมายความว่าพื้นที่ดินทั่วไป และให้หมายความรวมถึง ภูเขา ห้วย หนอง คลอง บึง บาง ลำน้ำทะเลสาบ เกาะ และที่ชายทะเลด้วย ซึ่งอยู่ในเขตเทศบาลตำบลท่าข้าวเปลือกนายกเทศมนตรี หมายความว่านายกเทศมนตรีตำบลท่าข้าวเปลือกพนักงานเจ้าหน้าที่ หมายความว่าปลัดเทศบาล หรือพนักงานเทศบาลที่นายกเทศมนตรีแต่งตั้งค่าตอบแทน หมายความว่าเงินที่ผู้ได้รับอนุญาตตามความในมาตรา ๙ แห่งประมวลกฎหมายที่ดินต้องเสียเป็นรายปีให้แก่เทศบาลตำบลท่าข้าวเปลือกผู้ได้รับอนุญาต หมายความว่าผู้ได้รับอนุญาตตามความในมาตรา ๙ แห่งประมวลกฎหมายที่ดินข้อ ๕ ให้ผู้ได้รับอนุญาตภายใต้บังคับกฎหมายว่าด้วยการเหมืองแร่และการป่าไม้ ตามความในมาตรา ๙แห่งประมวลกฎหมายที่ดิน เสียค่าตอบแทนเป็นรายปีให้แก่เทศบาลตำบลท่าข้าวเปลือกดังนี้(๑) ผู้ได้รับอนุญาตตามความในมาตรา ๙ (๑) แห่งประมวลกฎหมายที่ดินให้เสียค่าตอบแทนในอัตราไร่ละ ๒๐๐ บาทต่อปี(๒) ผู้ได้รับอนุญาตตามความในมาตรา ๙ (๒) หรือมาตรา ๙ (๓)แห่งประมวลกฎหมายที่ดินให้เสียค่าตอบแทนในอัตราดังนี้(ก) การขุดหรือดูดทราย ลูกบาศก์เมตรละ ๒๐ บาท(ข) การขุดดินหรือลูกรัง หรืออื่น ๆ ไร่ละ ๑,๐๐๐ บาทต่อปีข้อ ๖ ให้ผู้ที่ได้รับอนุญาตตามข้อ ๕เสียค่าตอบแทนรายปี ภายใน ๓๐ วัน นับแต่วันที่ได้รับอนุญาตข้อ ๗ การชำระค่าตอบแทนนั้นให้ผู้ที่ได้รับอนุญาตยื่นคำขอชำระค่าตอบแทนตามแบบที่กำหนดพร้อมกับเอกสารและหลักฐานดังต่อไปนี้(๑) สำเนาเอกสารแสดงความเป็นนิติบุคคลหรือบุคคลธรรมดาพร้อมทั้งรับรองสำเนา(๒) สำเนาใบอนุญาต ตามมาตรา ๙ แห่งประมวลกฎหมายที่ดินพร้อมทั้งรับรองสำเนา(๓) หนังสือมอบอำนาจ (กรณีมีการมอบอำนาจ)(๔) อื่น ๆ ตามที่เทศบาลตำบลท่าข้าวเปลือกประกาศกำหนดการชำระค่าตอบแทนตามวรรคหนึ่งถือว่าสมบูรณ์เมื่อพนักงานเจ้าหน้าที่ได้ออกใบเสร็จรับเงินและลงชื่อไว้เป็นการถูกต้องแล้วข้อ ๘ ผู้ได้รับอนุญาตรายใดมีหน้าที่ต้องชำระค่าตอบแทนเป็นรายปี หากไม่ชำระค่าตอบแทนภายในเวลาที่กำหนดตามข้อ๖ ต้องระวางโทษปรับไม่เกิน ๑,๐๐๐ บาทข้อ ๙ ให้เทศบาลแบ่งค่าตอบแทนในการอนุญาตที่ได้รับตามข้อ๕ (๒) (ก) ให้แก่องค์การบริหารส่วนจังหวัดเชียงราย ในอัตราร้อยละสี่สิบของค่าตอบแทนที่ได้รับภายในกำหนดสามสิบวันนับแต่วันที่ได้รับเพื่อเป็นรายได้ขององค์การบริหารส่วนจังหวัดเชียงรายและให้ค่าตอบแทนส่วนที่เหลือตกเป็นรายได้ของเทศบาลที่ที่ดินที่ได้รับอนุญาตตั้งอยู่ในกรณีที่ที่ดินดังกล่าวไม่ได้ตั้งอยู่ในเขตองค์การบริหารส่วนจังหวัดเชียงรายให้ค่าตอบแทนที่ได้รับตามข้อ ๕ ตกเป็นรายได้ของเทศบาลทั้งหมดข้อ ๑๐ ให้นายกเทศมนตรีรักษาการตามเทศบัญญัตินี้และให้มีอำนาจออกระเบียบ ประกาศ คำสั่ง เพื่อปฏิบัติการตามเทศบัญญัตินี้ประกาศณ วันที่ ๒๘ ธันวาคม พ.ศ. ๒๕๕๓สุทิน กับปะหะนายกเทศมนตรีตำบลท่าข้าวเปลือกปริยานุช/ผู้จัดทำ๒๖ กรกฎาคม๒๕๕๔ณัฐวดี/ตรวจ๒๖ กรกฎาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๙๒ ง/หน้า ๒๑๑/๓๐ มิถุนายน ๒๕๕๔